b'\n_START_ARTICLE_\nDolby Pro Logic\n_START_PARAGRAPH_\nDolby Pro Logic \xc3\xa9s una tecnologia de so envoltant (surround) dissenyada per descodificar pistes de so codificades en Dolby Surround. Dolby Surround va ser originalment desenvolupat pels laboratoris Dolby el 1976 per a sistemes de so anal\xc3\xb2gic per a cinemes com el Dolby Analog SR (Spectral Recording). El format anal\xc3\xb2gic SR va ser adaptat per a \xc3\xbas dom\xc3\xa8stic el 1986 com a Dolby Surround recentment substitu\xc3\xaft per la nova tecnologia Pro Logic._NEWLINE_Dolby Surround Pro Logic est\xc3\xa0 basat en la tecnologia b\xc3\xa0sica Matrix. Quan es crea una pista de so Dolby Surround, es codifiquen quatre canals de so en canals est\xc3\xa8reo ordinaris (2 canals) usant t\xc3\xa8cniques de canvi de fase. Un descodificador i processador descodifica el so en l\'original envolvent de 4 canals; els sistemes que no tenen el descodificador reprodueixen el so com a est\xc3\xa8reo est\xc3\xa0ndard._NEWLINE_Malgrat que el so Dolby Surround va ser presentat en format anal\xc3\xb2gic, tots els descodificadors Dolby Digital incorporen un descodificador digital Dolby Surround Pro Logic per als senyals digitals que tenen so Dolby Surround codificat.\n_START_SECTION_\nDolby Pro Logic II\n_START_PARAGRAPH_\nEl 2000 Dolby va introduir Dolby Pro Logic II (DPL II), una implementaci\xc3\xb3 millorada de Dolby Pro Logic. DPL II processa qualsevol font de senyal est\xc3\xa8reo d\'alta definici\xc3\xb3 en "5.1", cinc canals de freq\xc3\xbc\xc3\xa8ncia separats (esquerre, central, dret, del darrere esquerre i del darrere dret) a m\xc3\xa9s d\'un canal de baixos. Dolby Pro Logic II tamb\xc3\xa9 descodifica 5.1 a partir de canals est\xc3\xa8reo codificats en el tradicional Dolby Sorround de quatre canals. DPL II implementa una sensaci\xc3\xb3 de so molt millor si la comparem amb el DPL, ja que ofereix un camp de so excepcionalment estable que descodifica so envoltant de 5.1 canals, amb un nivell molt m\xc3\xa9s prec\xc3\xads que el Pro Logic original._NEWLINE_A causa de la naturalesa limitada del DPL original, molts fabricants d\'equips d\'\xc3\xa0udio o v\xc3\xaddeo van presentar els propis circuits de processament, com les maneres de "Jazz", "Sala" o "Estadi" que es troben en molts amplificador d\'\xc3\xa0udio actuals. DPL II abandona aquest tipus de processament i ho substitueix per circuits capa\xc3\xa7os de produir 5 canals (retroalimentaci\xc3\xb3 negativa). A m\xc3\xa9s dels 5 canals de reproducci\xc3\xb3 de rang complet, Pro Logic II va presentar una mena de "m\xc3\xbasica" que no afegia cap processament en els canals dret i esquerre, per\xc3\xb2 que extreia un canal central i dos canals envoltants._NEWLINE_El sistema Pro Logic II tamb\xc3\xa9 t\xc3\xa9 modes especials per a m\xc3\xbasica i videojocs, i \xc3\xa9s comunament usat en videojocs per a Sony (PlayStation 2), Microsoft (Xbox) i Nintendo (GameCube i Wii) com a alternativa a tecnologies digitals com Dolby Digital.\n_START_SECTION_\nDolby Pro Logic IIx\n_START_PARAGRAPH_\nUn nou descodificador que permet convertir les fonts de so est\xc3\xa8reo i Dolby Surround (algunes vegades anomenat Dolby Surround Est\xc3\xa8reo) a so de 5.1, 6.1 i 7.1 canals.\n_START_SECTION_\nDolby Pro Logic IIz\n_START_PARAGRAPH_\nDolby Pro Logic IIz \xc3\xa9s una millora del Pro Logic IIx amb l\'afegiment d\'un altre component de pes, millora el pes dels canals, agafant els sistemes 5.1 o 7.1 a 7.1 o 9.1. Identifica les cues espacials de baix nivell, informaci\xc3\xb3 no correlacionada, com efectes d\'ambient de pluja i vent, i els envia directament als altaveus.\n_START_SECTION_\nProgramari de codificaci\xc3\xb3\n_START_PARAGRAPH_\nLa llibreria de codificaci\xc3\xb3 liba52 pel so digital AC3 i A52 opcionalment exporta so est\xc3\xa8reo compatible amb Dolby Surround i Pro Logic._NEWLINE_El programa Handbrake \xc3\xa9s capa\xc3\xa7 de convertir de Dolby Digital AC-3 5.1 a Est\xc3\xa8reo pel Dolby Pro Logic I & II del so "surround".\n_START_SECTION_\nPro Logic Vs. Dolby Surround\n_START_PARAGRAPH_\nDolby Surround \xc3\xa9s la contrapart per a codificaci\xc3\xb3 de la descodificaci\xc3\xb3 Dolby Pro Logic, per\xc3\xb2 les primeres implementacions casolanes del descodificador Dolby Surround van ser anomenades Dolby Surround la qual cosa va donar lloc a confusi\xc3\xb3. Els descodificadors Dolby Surround i Dolby Pro Logic s\xc3\xb3n similars en principi, a causa que tots dos fan servir tecnologia "Matrix" (Matricial) per a extreure canals addicionals de so codificat en est\xc3\xa8reo. No obstant aix\xc3\xb2, Pro Logic usa algoritmes avan\xc3\xa7ats, superiors als primers sistemes Dolby Surround casolans i similar al proc\xc3\xa9s Dolby Est\xc3\xa9reo de cinema no solament per a extreure els canals addicionals, sin\xc3\xb3 tamb\xc3\xa9 per a millorar la sensaci\xc3\xb3 del so i les difer\xc3\xa8ncies entre els canals.'